พอดีว่าหนูเป็นประจำเดือนวันที่1คะแล้วประจำเดือนหยุดวันที่5คะหลังจากที่ประจำเดือนหมดวันที่6เลือดก็ออกมาอีกคะเลือดออกเป็นเมือกสีแดงคล้ำคะสีเหมือนเลือดหมูเลยคะหนูอยากทราบว่าเป็นเลือดอะไรคะถึงตอนนี้วันที่16เลือดหนูยังไม่หยุดเลยคะ
สวัสดีค่ะ หากประจำเดือนมาวันที่ 1-4 ส.ค. แล้ววันที่ 6 ส.ค. ได้มีเลือดออกมาอีกจนถึงวันนี้ ถือเป็นอาการเลือดออกผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น ทั้งนี้ เลือดที่ออกในวันที่ 1-4 ส.ค. อาจไม่ใช่เลือดประจำเดือนก็ได้2. จากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด รวมถึงยาสตรี ยาสมุนไพร อาหารเสริมต่างๆ3. มีการอักเสบติดเชื้อในโพรงมดลูก แต่มักมีตกขาวผิดปกติและอาการปวดท้องน้อยร่วมด้วย4. มีโรคของมดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้น6. การทำงานผลิตฮอร์โมนของรังไข่ผิดปกติหากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ แต่เลือดยังคงไม่หยุดไหล แนะนำควรไปพบสูติ-นรีแพทย์เพื่อตรวจหาสาเหตุและรักษาให้เลือดหยุดไหลค่ะ เพราะการปล่อยให้มีเลือดไหลนานๆ อาจทำให้เกิดภาวะโลหิตจางตามมาได้ค่ะ